EkBass/fiwiki-20250220-pages-articles huggingface dataset:
Keilakotilot

Keilakotilot (Conidae) ovat trooppisten ja subtrooppisten merten koralliriutoilla elävä kotiloiden heimo. Yksin heimon laajimmasta suvusta Conus tunnetaan noin 500 lajia. Keilakotilot ovat saalistavia petoja, jotka ovat myös tunnettuja myrkyllisyydestään. Keilakotiloilla on kärsä, joka muodostuu nielun laajentumasta, jonka kotilo voi työntää ulos ja vetää sisään ja jolla se etsii saalistaan. Kotilon erittämä hermomyrkky valuu uhriin nielun raastinkielessä olevasta ontosta harppuunamaisesta kitiinihampaasta, jonka eläin sinkoaa saaliiseensa. Kotilo nielee saaliinsa yleensä kokonaisena. Jotkut lajit saalistavat varsin suurikokoisia kaloja ja niiden pistot ovat tappaneet ihmisiäkin. Näitä lajeja ovat karttakotilo (Conus geographus) sekä Conus textilis ja Conus tulipa.Maailman eläimet. Selkärangattomat. Tammi 1989. ISBN 951-30-6534-0 Keilakotiloiden kartiomaiset kuoret ovat usein erittäin koristeellisia, ja ne ovat vuosisatoja olleet suosittu keräilykohde kotiloharrastajien keskuudessa. ==Lähteet== == Aiheesta muualla == * Cone shells . Poisonous plants and animals. Luokka:Kapeakielikotilot
ACE Online

ACE Online (Air Combat Extreme) on kanadalaisen Suba Gamesin tuottama tietokoneella pelattava verkkomoninpeli. Peli on ilmainen, mutta tietyt lisäominaisuudet ovat maksullisia. Pelissä pelaaja pääsee futuristiseen maailmaan hävittäjän kyytiin ja taistelemaan hirviöitä vastaan. == Kansakunnat == Tasolla 11 pelaajan pitää valita, kumpaan kansakuntaan (] haluaa liittyä. Valittavissa on Bygeniou Regular Army tai Arlington Rebel Army. Tämän jälkeen pelaaja ohjataan automaattisesti oman kansakunnan tukikohtaan, jossa on mm. esinekauppoja. Kansakunnat ovat toistensa vihollisia. == Tehtävät == Pelissä on lisäksi useita tehtäviä, joita avautuu useimmiten silloin, kun saa tason. Palkkioksi tehtävän suorittamisesta saa pelin sisäistä rahaa, kokemuspisteitä tai esineitä aseista parannuksiin. == Player Versus Player == ACE Onlinessa, kuten useissa muissakin verkkopeleissä, on PvP (Player Versus Player/Pelaaja vastaan pelaaja)-ominaisuus, jossa voi haastaa muista pelaajia taisteluun itseään vastaan. Kun pelaaja ampuu toisen pelaajan alas, hänen Killmark- tasonsa nousee vastapelaajan tason mukaan. == Lähteet == *Subagames.com *ace.subagames.com Luokka:MMORPG-pelit
Luopumisen aika

Luopumisen aika: Kirkosta eroaminen sosiaalisena ilmiönä on Kariston vuonna 1965 kustantama kirja. Teoksessa suomalainen tutkija Jouko Siipi selostaa kirkosta eroamista Suomessa vuosina 1962–1964. == Sisältöä == Siiven mukaan seurakunnan jäsenet jakautuivat seuraaviin ryhmiin: # Kääntyneet (uskoon tulleet) # Kilvoittelijat (uskossa olevat) # Hyväksyjät # Hyötyilijät # Välinpitämättömät # Maallistuneet # Epäuskonnolliset # Kirkonvastustajat. Uskontokunnan jäseninä oli myös uskontokunnan vastustajia. == Lähteet == * Luokka:Vuoden 1965 kirjat Luokka:Suomalaiset tietokirjat Luokka:Kirjat uskonnosta
Jouko Siipi

Tiera Jouko Untamo Siipi (20. kesäkuuta 1920 Hämeenlinna – 23. joulukuuta 1970 Turku)Jouko Siiven kuolinilmoitus (maksullinen artikkeli) Helsingin Sanomat 8.1.1971, HS Aikakone. Viitattu 9.4.2018. oli suomalainen sosiologi ja sosiaalipolitiikan tutkija. Hän toimi muun muassa Turun yliopiston sosiaalipolitiikan professorina 1966–1970Facta 2001, WSOY 1985, 14. osa, palsta 695–696 ja Helsingin yliopiston sosiaalipolitiikan dosenttina 1959–1968. ==Teokset == * Palkkatyöväen viihtyvyys. 1954 * Luopumisen aika: kirkosta eroaminen sosiaalisena ilmiönä (Karisto, 1965) * Ryysyrannasta hyvinvointivaltioon (1967) * YK:n kansainvälinen sosiaalipolitiikka (1968) * Puna-armeijan etuvartio? - puhetta puolustuspolitiikasta (Alea-kirja, 1968) * artikkeleja Otavan isoon tietosanakirjaan sosiaalipolitiikan alalta (1960–1965) == Lähteet == Luokka:Suomalaiset professorit Luokka:Turun yliopiston professorit Luokka:Suomalaiset yhteiskuntatieteilijät Luokka:Suomalaiset sosiaalipoliitikot Luokka:Vuonna 1920 syntyneet Luokka:Vuonna 1970 kuolleet
Piikkikruunu (eläin)

Piikkikruunu (Acanthaster planci) on Indopasifisella merialueella elävä suurikokoinen, myrkyllinen meritähtilaji. Sen elinympäristöä ovat koralliriutat Punaisessameressä, Intian valtameressä ja Tyynessämeressä. Yksilön halkaisija voi olla 40 cm. Suuresta keskuskiekosta haarautuu 12–19 sakaraa. Ruumis on yltä päältä tanakoiden terävien piikkien peittämä.Acanthaster planci - crown-of-thorns starfish AnimalDiversityWeb. Erityisen yleinen laji on Itä-Australian Isolla valliriutalla, jossa se on runsastunut arvoituksellisella tavalla 1970-luvulta lähtien. Se syö korallien polyyppejä, ja sen populaatiot ovat lisääntyneet niin suuriksi, että korallit eivät ehdi uudistua ja riutan kantokyky on ylittynyt. Normaalioloissa piikkikruunujen ajoittaiset joukkoesiintymiset ovat suorastaan välttämättömiä riutan monimuotoisuuden säilymiselle: ne raivaavat riuttaan paljaita läikkiä, joihin uusien koralliyhdyskuntien ensimmäiset toukat voivat kiinnittyä. == Lähteet == == Aiheesta muualla == *http://www.eoearth.org/article/Crown-of- thorn_sea_star?topic=49513 Luokka:Meritähdet
Idänpikkuliitäjä

Idänpikkuliitäjä (Puffinus yelkouan) on liitäjien heimoon kuuluva Välimerellä elävä ulappalintu. Aikaisemmin se katsottiin pikkuliitäjän (Puffinus puffinus) alalajiksi. == Koko ja ulkonäkö == Linnun pituus on 34–39 cm, siipien kärkiväli 72–82 cm ja paino 349–416 g. Höyhenpuku on yläpuolelta tummanruskea ja alapuolelta hyvin vaalea. Lentokuvio on risti. Sukupuolet ovat samanvärisiä. Idänpikkuliitäjät elävät parvissa ja siitä tunnetaan kaksi alalajia. == Esiintyminen == Idänpikkuliitäjät elävät Välimerellä ja Mustallamerellä läpi vuoden ja vain pieni osa kannasta vaeltaa syksyllä Atlantille. Laji pesii yhdyskunnittain Ranskan, Italian, Maltan, Kreikan, Albanian, Kroatian ja Turkin rannikoiden saarilla ja rannikon jyrkänteillä. Kanta on taantuva rottien, kissojen ja turistien aiheuttaman häiriön seurauksena. Lajin kokonaispopulaatio on noin 100 000 yksilöä ja sen elinympäristön ala on 50 000–100 000 neliökilometriä. == Elinympäristö == Laji elää pääosan elämästään kiertelemällä merta. Lisääntymisaikana ne pysyttelevät lähempänä rannikkoa. ==Lisääntyminen== Idänpikkuliitäjä kaivaa pesäonkalon maahan. Naaras munii yhden munan, jota haudotaan noin 55 päivää. Poikanen jättää pesän 50–54 päivän ikäisenä. Emot tuovat poikaselle ruokaa vain öisin välttääkseen lokkien ja kihujen ryöstelyn. Laji on sukukypsä kolme- tai nelivuotiaana. == Ravinto == Ne syövät pääasiassa kaloja ja äyriäisiä. == Lähteet == ==Aiheesta muualla== * Arkive (kuva) Luokka:Uhanalaiset linnut Luokka:Ulappalinnut
Maallistuva suomalainen suurkaupunki

Maallistuva suomalainen suurkaupunki on Osmo Koskelaisen sosiologian väitöskirja vuodelta 1968. == Sisältöä == Koskelaisen suorittamien tilastollisten tutkimusten mukaan uskonnollisuus jakautuu seuraaviin osatekijöihin: # Aatteellinen uskonnollisuus # Tiedollinen uskonnollisuus eli usko uskonnon opinkappaleisiin # Seuraamuksellinen uskonnollisuus eli kirkon kannattaminen # Rituaalinen uskonnollisuus eli uskonnollisiin menoihin osallistuminen # Elämyksellinen uskonnollisuus eli uskonnollisten elämysten kokeminen. == Lähteet == * Luokka:Kirjat sosiologiasta Luokka:Kirjat uskonnosta Luokka:Vuoden 1968 kirjat Luokka:Suomalaiset tietokirjat Luokka:Väitöskirjat
Antipatros Etesias

Antipatros Etesias oli Makedonian kuningas 45 päivän ajan vuonna 279 eaa. Antipatros oli Kassandroksen veljen Filippoksen poika. Antipatros sai lisänimensä Etesias-tuulesta joka puhalsi yleensä juuri 45 päivän ajan.Hammond s.253-254 Ennen Antipatrosta kuninkaina olivat olleet Ptolemaios Keraunos ja hänen veljensä Meleagros. Kummatkaan eivät pystyneet kukistamaan Makedoniaan hyökkääviä kelttejä. Myös Antipatros epäonnistui tässä ja hänet syrjäytettiin. Antipatroksella oli kuitenkin vielä jonkinlaista kannatusta Makedoniassa, mutta Antigonos II Gonatas kukisti hänet noin vuonna 277 eaa. Antipatros pakeni Egyptiin, jossa hänen nimensä esiintyy papyruksessa 20 vuotta näiden tapahtumien jälkeen. Papyruksessa Antipatroksen kerrotaan olevan mainio nopanpelaaja. Ilmeisesti Ptolemaios II toivoi voivansa käyttää Antipatrosta Antigonosta vastaan.Hammond s.257 == Lähteet == * ===Viitteet=== Luokka:Makedonian kuninkaat
James Collins (kirjailija)

James C. Collins on yhdysvaltalainen kirjailija. ==Hyvästä paras== Johtamisen kirjassa Hyvästä paras (2002) on esimerkkejä vihamielisistä yritysvaltauksista, joissa osakkeenomistajien taloudellisen edun mukaista on ollut estää yritysostot ja/tai pilkkomiset, silloinkin kun ne olisivat tuoneet omistajille moninkertaiset voitot myyntihetkellä. Julmien tosiasioiden kohtaaminen kaikessa toiminnassa:Jim Collins: Hyvästä paras Talentum 2002 # Totuuden kuulemiselle suotuisa ilmapiiri: Aloita kysymyksillä äläkä vastauksilla. # Harjoita dialogia ja väittelyä, älä pakkovaltaa # Arvioi kriittisesti etsimättä syntipukkia: Analysoinnissa voidaan keskittyä virheiden ymmärtämiseen ja niistä oppimiseen # Kehitä varoitusmekanismeja: Salaisuus ei ole tiedoissa vaan niiden muuttamisessa sellaiseksi ettei niitä voi sivuuttaa huomiotta Säilytä usko siihen, että sinulle käy lopulta hyvin, vaikka koetkin vaikeuksia. Yrityksen pitää ymmärtää, missä se on paras. Hyvä on parhaan vihollinen. Siitä johtuu, että ylivertaisuutta on niin vähän. ==Built to last== Built to last, Successful habits of Visionary Companies: John Yong HP (1976-92): Voitto on peruskivi vaikkei ole koskaan ollut itsetarkoitus. Voitto arvioidaan asiakkaiden silmin sekä teoin, joista voimme olla ylpeitä. Asiakkaiden tyytyväisyys tekee meidät tuottaviksi.” James C. Collins ja Jerry I Porras: Built to last, Successful habits of Visionary Companies ==Lähteet== Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Adrián López Álvarez

Adrián López Álvarez eli Adrián (s. 8. tammikuuta 1988 Teverga, Asturia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan hyökkääjä. == Seurajoukkueura == Álvarez on Real Oviedon junioriakatemian kasvatti. Hänet nostettiin jo nuorena seuran edustusjoukkueeseen, joka pelasi Segunda División B:ssä. Ensimmäiselle kaudellaan hän onnistui kahteen otteeseen maalinteossa 26 ottelussa. Tuolloin hän oli kuitenkin alaikäinen, eikä hänellä ollut vielä ammattilaissopimusta. Lokakuussa 2006 Deportivo La Coruña tarjosi Adriánista 300 000 euroa ja niin hän siirtyi galicialaisten riveihin. Kaudella 2006–2007 Adrián koki yhden uransa huippuhetkistä, kun hän onnistui maalinteossa vierasottelussa Camp Noulla Barcelonaa vastaan. Ottelu päättyi kuitenkin Barcelonan 2–1-voittoon. Kauden 2007–2008 hän aloitti Deportivossa, mutta pelasi vain muutamia otteluita kauden ensimmäisellä puoliskolla. Maaliskuussa 2008 Adrián lainattiin baskiseura Alavésiin. Kauden jälkeen hän palasi takaisin Deportivoon. 14. elokuuta 2008 hän siirtyi jälleen lainalle, tällä kertaa Málagaan yhden kauden kestävällä sopimuksella. 28\. syyskuuta 2008 Adrián teki ensimmäisen maalinsa Málagassa 2–1-voittoon päättyneessä ottelussa Valladolidia vastaan. Hänen kauden maalisaldokseen jäi lopulta kolme. Kesällä 2009 hän palasi Deportivoon ja onnistui kauden 2009–2010 edetessä nousemaan joukkueen avauskokoonpanoon. Hän pelasi kauden aikana lopulta 34 ottelua ja teki niissä neljä maalia. Kaudella 2010–2011 Adrián jatkoi niin ikään joukkueen avauskokoonpanossa. Copa del Reyn neljännesvälierien toisessa osaottelussa 5. tammikuuta 2011 Córdobaa vastaan hän teki tärkeän 1–1-tasoitusmaalin ottelun lisäajalla, joka vei lopulta otteluparin ratkaisun jatkoajalle. Siellä hän onnistui maalinteossa vielä kahdesti ja varmisti näin jatkopaikan Deportivolle yhteismaalein 3–1. Joukkueen kausi päättyi kuitenkin suureen pettymykseen, sillä se ei onnistunut säilyttämään paikkaansa maan pääsarjassa ja putosi täten Segunda Divisióniin. 19\. heinäkuuta 2011 hän siirtyi ilmaisella siirrolla Atlético Madridiin.Adrián López firma su contrato con el Atlético Marca. Viitattu 19.7.2011. Kun joukkue eteni Eurooppa-liigan finaaliin 2012 Adrián oli tärkeässä roolissa tehden yhteensä kaikissa otteluissa (ennen finaalia) 8 maalia ja 2 maalisyöttöä. == Maajoukkueura == Adrián teki ensiesiintymisensä Espanjan maajoukkueessa 26. toukokuuta 2012 pelatussa ystävyysottelussa Serbiaa vastaan. Hän onnistui myös samaisessa ottelussa avaamaan maalitilinsä maajoukkueessa. Hän oli myös maansa olympiajoukkueessa Lontoossa kesällä 2012. == Lähteet == == Aiheesta muualla == * Adriánin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Mari Sepänmaa

Mari Johanna Bergius (o.s. Sepänmaa, s. 17. syyskuuta 1985 Alavus) on suomalainen korkeushyppääjä. Hän edustaa Alavuden Urheilijoita ja häntä valmentaa Hannu Peltola. Sepänmaa on 176 cm pitkä. Sepänmaa edusti Suomea aikuisten maaotteluissa ensimmäisen kerran vuonna 2007 ja parhaimmillaan hän on sijoittunut maaotteluissa toiseksi Helsingissä 2008. Kalevan kisoissa hän on saavuttanut kultaa Turussa 2011 tuloksella 180 cm, hopeaa Tampereella 2008 tuloksella 178 cm sekä pronssia Lappeenrannassa 2007 silloisella ennätyksellään 181 cm ja Espoossa 2009 niin ikään tuloksella 181 cm. Sisäratojen SM-kilpailuissa hän on voittanut kultaa Joensuussa 2008 tuloksella 177 cm, Mustasaaressa 2009 180 cm ja Turussa 2010 halliennätyksellään 183 cm. Rovaniemellä 2007 hän sai pronssia tuloksella 176 cm. Ulkoradoilla hän on hypännyt parhaimmillaan 185 cm vuonna 2014. Sepänmaa avioitui seiväshyppääjä Jere Bergiuksen kanssa syyskuussa 2015. Mari Bergius toimii Tampereen Pyrinnössä nuorisovalmentajana. == Lähteet == Luokka:Suomalaiset korkeushyppääjät Luokka:Vuonna 1985 syntyneet Luokka:Elävät henkilöt
Aymen Rhifi

Aymen Rhifi (s. 3. elokuuta 1984) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa pelaavaa AS Kasserinea. ==Ura== Rhifi aloitti uransa AS Marsassa kaudella 2005–2006, jolloin hän onnistui maalinteossa neljästi. Seuraava kausi meni odotettua heikommin maalien suhteen, kun Rhifi teki vain kaksi maalia kauden aikana. Hän oli kuitenkin voittamassa AS Marsalle Tunisian liigacupia vuonna 2007. Kaudella 2007–2008 Rhifi nousi esille onnistuttuaan tekemään 7 maalia AS Marsalle. Club Africain kiinnostui hyökkääjästä ja hankki hänet riveihinsä kesken kauden tammikuussa 2008. Rhifi teki kauden lopulla uudessa seurassa yhden maalin ja sijoittui Tunisian pääsarjan maalitilastossa jaetulle toiselle sijalle 8 maalilla. Kausi 2008–2009 ei mennyt odotusten mukaisesti Rhifin jäätyä maaleitta ja hän siirtyi vuonna 2009 Libyaan Olympic Azzaweyan riveihin. Rhifi kuitenkin palasi kesken kauden Tunisiaan AS Kasserineen. == Saavutukset == * Tunisian-mestaruus: 2008 * Tunisian liigacup: 2007 == Lähteet == * Kawarji.com Luokka:Tunisialaiset jalkapalloilijat Luokka:Vuonna 1984 syntyneet Luokka:Elävät henkilöt
Vesa Korjus

Vesa Korjus (s. 13. elokuuta 1981) on suomalainen pika-aitajuoksija. Hän edustaa nykyään Kuortaneen Kuntoa edustettuaan vuoteen 2007 saakka Virtain Urheilijoita. Häntä valmentaa Matti Niemi. Korjus sijoittui ensimmäisessä aikuisten maaottelussaan Helsingissä 2008 kolmanneksi 110 metrin aitajuoksussa. Kalevan kisoissa hän on saanut hopeaa Tampereella 2008 ajalla 14,17 s. Sisäratojen SM-kilpailuissa hän on sijoittunut 60 metrin aitajuoksussa toiseksi Tampereella 2006 ajalla 8,04 ja kolmanneksi Joensuussa 2008 ajalla 8,03. Nuorten SM-kilpailuissa hän sai mitaleja myös seiväshypyssä ja kymmenottelussa. == Ennätykset == === Ulkoradat === Laji Tulos Paikka Vuosi 110 m aj 14,08 Helsinki 2008 Seiväs 510 Somero 2001 === Sisäradat === Laji Tulos Paikka Vuosi 60 m aj 7,99 Lahti 2008 Seiväs 510 Kuortane 2002 == Lähteet == * Luokka:Suomalaiset pika-aitajuoksijat Luokka:Vuonna 1981 syntyneet Luokka:Elävät henkilöt
Tuhkaleiju

Tuhkaleiju (Artamus cinereus) on Australiassa, Indonesiassa ja Itä-Timorissa elävä leijuihin kuuluva varpuslintu. == Koko ja ulkonäkö == Tuhkaleiju on kooltaan noin 17-20 cm. Laji on selästään ja siivistään sinertävän tuhkanharmaa. Päässä silmänympärystät ovat mustat. Nokka on sinertävä ja mustakärkinen. Tuhkaleijun vatsa on vaaleamman harmaa kuin selkä. Nuoret tuhkaleijut ovat väriltään ruskeita. Tuhkaleiju muistuttaa ulkonäöltään ruskoleijua (Artamus cyanopterus) ja naamioleijua (Artamus personatus). Lintu eroaa ruskoleijusta olemalla kauttaaltaan vaaleampi ja naamioleijulla pään musta alue on laajempi. == Elinympäristö == Tuhkaleijua tavataan koko Australiasta ja lisäksi Indonesiasta ja Itä-Timorista. Lajin elinympäristöä ovat enimmäkseen avoimet seudut kaukana vesien luota, mutta myös avoimet metsämaat usein lähellä vesialueita. Tuhkaleiju ei liiku uusille alueille yhtä paljon kuin muut leijulajit. Kuivina aikoina sitä saatetaan kuitenkin tavata rannikkoalueilla kuten Kengurusaarella tai Illawarran alueella. == Elintavat == Tuhkaleijut kerääntyvät usein ryhmiksi yhdessä muiden leijulajien kanssa. Laji voi myös ruokailla yhdessä pääskyjen ja australianlivertäjien (Lalage tricolor) kanssa. Pesimäkausi kestää elokuusta tammikuulle. Tuhkaleijut muodostavat usein yhteispesiä, joita ne puolustavat petoja vastaan yhdessä. Pesä on hatara risukyhäelmä puussa, rakennuksessa tai puun kannolla. Naaras munii kolmesta neljään munaa. Ravintonaan tuhkaleiju käyttää pääosin hyönteisiä, joita se pyydystää pääskysten tapaan ilmasta. Voi käyttää ravintonaan myös kasvien mettä. == Lähteet == Luokka:Leijut
Prescott Valley

Prescott Valley on kunta (town) Yavapain piirikunnassa Arizonan osavaltiossa Yhdysvalloissa. Sen pinta-ala on noin 100 neliökilometriä, ja vuoden 2018 arvion mukaan kunnassa asui 45 751 asukasta. Vuosina 2010–2018 Prescott Valleyn väkiluku nousi 17,7 prosenttia. Kunta sijaitsee Bradshaw ja Mingus- vuorten välisessä laaksossa Arizonan keskiosassa. Ilmasto on lämmin ympäri vuoden. Tammikuussa keskimääräinen lämpötila on 8,3 C° ja heinäkuussa 28,0 C°. Vuosittainen sadanta on noin 555 millimetriä. == Lähteet == Luokka:Arizonan kunnat
Hans-Rudolf Merz

Hans-Rudolf Merz (s. 10. marraskuuta 1942, Herisau, Appenzell Ausserrhoden) on sveitsiläinen poliitikko ja entinen liittopresidentti. Hän on hoitanut liittoneuvostossa valtiovarainministerin tehtävää. Merz opiskeli taloustieteitä Sankt Gallenin yliopistossa ja valmistui vuonna 1971. Samoihin aikoihin hän oli nykyisen puolueensa FDP:n puoluesihteerinä. Vuonna 1997 Merz valittiin Sveitsin liittokokoukseen (parlamentin ylähuoneeseen) ja talous- ja ulkoasiainvaliokuntaan. Hänet valittiin liittoneuvostoon tammikuusta 2004 lähtien. Syyskuussa 2008 Merz sai sydänkohtauksen ja joutui luopumaan väliaikaisesti ministerin salkustaan.Cabinet announces reorganisation Hänet valittiin Sveitsin liittopresidentiksi vuodeksi 2009. Merz on naimisissa ja hänellä on kaksi lasta. Hän on myös kuulunut partioon. ==Lähteet== == Aiheesta muualla == Luokka:Vuonna 1942 syntyneet Luokka:Elävät henkilöt Luokka:Sveitsin liittoneuvoston jäsenet
Tri Mabuse – ihmispeto

Tri Mabuse – ihmispeto (Dr. Mabuse, der Spieler) on Fritz Langin ohjaama kaksiosainen mykkä rikoselokuva vuodelta 1922. Se on ensimmäinen Langin kolmesta elokuvasta, jotka perustuvat Norbert Jacquesin luomaan Tri Mabuse -hahmoon. Elokuvan nimiosassa on Rudolf Klein-Rogge. Elokuvan kuvaukset aloitettiin Babelsbergin studiolla vuoden 1921 lopulla. Studio oli tarpeeksi suuri, jotta myös ulkokohtaukset pystyttiin kuvaamaan siellä.McGilligan, s. 83 Elokuva oli yhteiskestoltaan noin neljä ja puoli tuntia pitkä. Ensimmäinen osa sai ensi-iltansa 27. huhtikuuta 1922, ja jälkimmäinen osa esitettiin seuraavana iltana.McGilligan, s. 86 Tri Mabuse – ihmispeto on monisyinen elokuva, joka kuvastaa Saksan sosiaalista ja kulttuurista tuskaa 1920-luvulla. Saksalaiset elokuvakriitikot kommentoivat jo aikanaan elokuvaa aikansa dokumentaationa.Ott, s. 100. Langin seuraavat Mabuse-aiheiset elokuvat olivat Tri Mabusen testamentti (Das Testament des Dr. Mabuse) vuodelta 1933 ja Mabusen 1000 silmää (Die tausend Augen des Dr. Mabuse) vuodelta 1960. == Lähteet == * * === Viitteet === ==Aiheesta muualla== *Mykkäelokuvasivusto. * Luokka:Saksalaiset rikoselokuvat Luokka:Saksalaiset mykkäelokuvat Luokka:Vuoden 1922 saksalaiset elokuvat Luokka:Fritz Langin ohjaamat elokuvat Luokka:Saksalaiset mustavalkoelokuvat
Vihersimpukka

Vihersimpukka (Perna canaliculus) on Mytilidae-heimoon kuuluva, sinisimpukkaa muistuttava merinilviäislaji. Laji elää alkuperäisenä Uudessa-Seelannissa ja vieraslajina Australian rannikoilla. Vihersimpukka saattaa kasvaa 24 cm:n pituiseksi, mutta viljelyolosuhteissa se kasvatetaan yleensä 9–12 cm pitkäksi. Uudessa-Seelannissa on 550 vihersimpukkaviljelmää. Simpukkaa syödään sinisimpukan tapaan ja noin 10 % tuotannosta käytetään terveysvalmisteina. == Lähteet == Luokka:Sinisimpukat
Musculista senhousia

Musculista senhousia on Mytilidae -heimoon kuuluva simpukkalaji. == Ulkonäkö ja koko == Laji saavuttaa 30 mm:n pituuden. Se on väriltään oliivinvihreä, kellanvihreä tai vihreänruskea. Kasvukeskuksesta lähtee säteittäin ohuita vaaleanpunertavia juovia. Kuori on sileä ja kiiltävä.Exotics Guide == Levinneisyys ja elinympäristö == Musculista senhousia on alun perin kotoisin Aasiasta: Siperian, Kuriilien, Japanin ja Korean rannikoilta sekä Kiinasta Singaporeen asti. Nykyisin lajia tavataan monin paikoin eri osissa Tyyntämerta sekä Italiasta.The non-indigenous mussel Musculista senhousia in an Adriatic lagoon Se on levinnyt Australiaan ja Tasmaniaan ilmeisesti laivojen painolastiveden mukana. Se tavattiin Etelä-Australiassa 1988 ja Pohjois- Australiassa 1999. Välimerelle se lienee päätynyt viljeltyjen simpukoiden mukana. Lajia saattaa tavata 5000–10000 yksilöä neliömetrillä. Kaliforniasta löytyi jopa 15 000 yksilöä neliömetriltä. Näin tiheä simpukkamatto saattaa tukahduttaa alla olevan merenpohjan hapettomaan tilaan.Factsheet Northern Territory Government, Australia == Lähteet == Luokka:Sinisimpukat
Mytilopsis sallei

Mytilopsis sallei on valesinisimpukoiden heimoon kuuluva simpukkalaji. Se on kotoisin subtrooppisesta Etelä- ja Keski-Amerikasta Atlantin ja Meksikonlahden rannikoilta, mutta on sieltä ihmisen mukana levinnyt myös muualle, muun muassa Länsi-Australian, Kaakkois-Aasiaan ja Intiaan.Mytilopsis sallei issg database Mytilopsis sallei kasvaa tyypillisesti 25–28 millimetriä pitkäksi. Toisin kuin sukulaisensa vaeltajasimpukka, tämä vieraslaji elää lähinnä murto- ja merivedessä. Se on haitallinen fouling-eliö, joka tehokkaasti kolonisoi muun muassa satamarakenteita. == Katso myös == * Mytilopsis leucophaeata == Lähteet == Luokka:Simpukat
Asterias amurensis

Asterias amurensis on Asteriidae-heimoon kuuluva suurikokoinen meritähtilaji. Lajia tavataan eri puolilla Tyyntämerta. Se on alun perin kotoisin Tyynenmeren pohjoisosista, mutta on levinnyt etelämmäs. Sitä pidetään nykyisin yhtenä maailman sadasta haitallisimmasta vieraslajista. Tämä meritähti voi kasvaa halkaisijaltaan 40–50 cm:n mittaiseksi. Keskikiekko on suhteessa sakaroihin pieni. A. amurensis on yleisväriltään keltainen, sakaroissa on punaisia tai violetinsävyisiä kuvioita. Tähden alapinta on tasaisenkeltainen ja pienten nystermämäisten piikkien peittämä.Asterias amurensis (sea star) Global Invasive Species Database A. amurensis elää suojaisissa, matalissa vesissä eikä sitä tavata niissä koralliriuttojen osissa, joita aallot runtelevat. Se menestyy parhaiten, kun veden lämpötila on 7–10 °C, mutta sietää Australian 22-asteista vettä, jopa +25 asteeseen asti. A. amurensis lisääntyy sekä suvullisesti että suvuttomasti. Suvullista lisääntymistä tapahtuu talvella, jolloin naaras voi laskea 10–25 miljoonaa munaa. Suvuton lisääntyminen tapahtuu jakautumalla: jokainen osa, jossa on vähänkin keskikiekkoa, voi kasvaa uudeksi yksilöksi.Northern Pacific seastar National Introduced Marine Pest Information System] Australia == Lähteet == Luokka:Meritähdet
Into Kangas

Into Oskari Kangas (21. syyskuuta 1921 Kittilä – 21. elokuuta 1993 Rovaniemi)Päätoimittaja Into Kangas (Helsingin Sanomat 4.9.1993) oli suomalainen toimittaja. Hän toimi Oulussa ilmestyvän vasemmistolaisen Kansan Tahto -lehden päätoimittajana vuosina 1957–1983. Hänen pakinanimimerkkinsä oli Oskari.Tauno Saarela: Kansan Tahto. Pohjolan työtätekevien lehti (Yrjö Mäkelin -seura 2006), s. 243–245, 260, 263, 267, 288, 351, 364. Kangas vaikutti myös Suomen kommunistisessa puolueessa. Hän liittyi puolueeseen vuonna 1945 ja kuului sen keskuskomiteaan vuosina 1966Veli-Pekka Leppänen: Kivääri vai äänestyslippu. Suomen kommunistisen puolueen hajaannus 1966–1970 (Edita 1999), s. 171.–1972Suomen kommunistisen puolueen toiminnasta 16. ja 17. edustajakokouksen väliseltä ajalta (SKP 1975), s. 48–51.. Torppariperheeseen syntynyt Kangas aloitti työuransa maa- ja metsätöissä. Vuosina 1941–1944 Kangas taisteli jatkosodassa, kunnes karkasi rintamalta. Hän jäi kiinni, mutta ei saanut rangaistusta teostaan. Sotien jälkeen Kangas sivisti itseään Sirola- opistossa. Opintojen jälkeen hän työskenteli SKDL:n Lapin piirijärjestön valistus- ja piirisihteerinä. Tätä seurasi työpaikka Kansan Tahdon Kemin aluetoimittajana. Kangas nousi Kansan Tahdon johtoon maaliskuussa 1957, kun edeltäjä Niilo Nikkilä kuoli yllättäen. Kankaan johdolla lehti jatkoi aluksi aiemmilla linjoilla, mutta 1960-luvun puolivälissä sen ilme alkoi muuttua. Kansan Tahto tuki voimakkaasti SKDL:n ja SKP:n enemmistön uudistusmielistä linjaa ja se pyrki laajentamaan lukijakuntaansa keskiluokkaan ja sivistyneistöön. Kangas suhtautui kriittisesti Nikita Hruštšovin syrjäyttämiseen ja Neuvostoliiton nihkeään tiedotukseen asiasta. Hän halusi luopua proletariaatin diktatuuri -käsitteestä. Joulukuussa 1964 Kansan Tahtoon perustettiin mielipidepalsta, jolla käytiin avointa keskustelua liikkeen suunnasta. Vuonna 1965 SKDL:n Oulun piirijärjestö ehdotti, Kankaan aloitteesta, SKP:n ja SKDL:n yhdistämistä "sosialistiseksi kansanpuolueeksi". Tšekkoslovakian miehityksen jälkeen ja 1970-luvun alussa lehti palasi osin perinteisempiin kansandemokraattisiin linjauksiin. Kangas ei päästänyt lehden palstoille esimerkiksi Neuvostoliiton arvostelua. Kansan Tahdon linja mukautui SKP:n osapuolisopimuksen asettamaan muottiin. 1980-luvun alussa Kangas kuului SKP:n niin sanottuun kirveslinjaan, joka kannatti puolueopposition erottamista, ja Kansan Tahto tunnettiin suuntauksen äänitorvena. Vuonna 1983 Kangas jäi rintamamiesten varhaiseläkkeelle. Hän jatkoi kuitenkin kolumnistina kuolemaansa asti. Vuonna 1978 Kangas sai Yleisen lehtimiesliiton ensimmäisen journalistipalkinnon ja 1981 valtion tiedonjulkistamispalkinnon. Hänet on haudattu Oulun hautausmaalle. ==Lähteet== Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Suomalaiset päätoimittajat Luokka:Vuonna 1921 syntyneet Luokka:Vuonna 1993 kuolleet
Mohamed Bachtobji

Mohamed Bachtobji (s. 1. huhtikuuta 1980 Dola, Ranska) on ranskalais- tunisialainen entinen jalkapalloilija. Keskuspuolustajana pelannut Bachtobji edusti viimeksi Tunisian pääsarjassa Espérancea. Hän pelasi pitkään myös euroopassa, edustaen muun muassa FC Homburgia ja Paris Saint-Germainia. ==Saavutukset== * Tunisian-mestaruus: 2008, 2011 * Tunisian cup: 2011 == Lähteet == * Transfermarkt * Weltfussball * Kawarji * zerozerofootball Luokka:Ranskalaiset jalkapalloilijat Luokka:Tunisialaiset jalkapalloilijat Luokka:Ranskantunisialaiset Luokka:Vuonna 1980 syntyneet Luokka:Elävät henkilöt
Karbonaattiesterit

Karbonaattiesteri on funktionaalinen ryhmä, joka on muodollisesti hiilihapon esteri. Hiilihapon monoesterin epästabiilisuuden takia molempien happien on oltava alkyloituja. Yksinkertaisin esimerkki on dimetyylikarbonaatti, joka on kirkas neste. Karbonaattiesteriin perustuva polymeeri on polykarbonaatti. Sitä valmistetaan karboksyloimalla polyoleja fosgeenilla. ==Lähteet== == Aiheesta muualla == Luokka:Esterit Luokka:Funktionaaliset ryhmät
Salaisuus oven takana

Salaisuus oven takana (Secret Beyond the Door...) on Fritz Langin ohjaama yhdysvaltalainen film noir -elokuva vuodelta 1948. Elokuvan käsikirjoitti Silvia Richards, ja sen pääosissa ovat Joan Bennett ja Michael Redgrave. Elokuva kertoo naisesta, joka epäilee, että hänen miehensä suunnittelee hänen tappamistaan. == Tuotanto ja vastaanotto == Elokuvan tuotanto ei sujunut aivan ongelmitta. Lang ja Silvia Richards suunnittelivat käsikirjoitusta koko vuoden 1947.McGilligan, s. 357 Kuvaukset alkoivat lopulta 10. helmikuuta 1948, ja elokuvan arvioitu budjetti oli kohonnut reilusti ja oli 1,3 miljoonaa dollaria.McGilligan, s. 359 Kuvaukset päättyivät lopulta 19. huhtikuuta 18 päivää aikataulusta myöhässä.McGilligan, s. 361 Salaisuus oven takana sai ensi-iltansa tammikuussa 1949. Elokuva sai kriitikoilta murska-arvostelut, ja se olikin Langin uran huonoimmat arvostelut saanut elokuva. Salaisuus oven takana menestyi myös taloudellisesti huonosti. Se oli elokuvan levittäjän Universal Picturesin huonon vuoden heikoiten tuottanut elokuva.McGilligan, s. 364 == Rooliluettelo == == Lähteet == * === Viitteet === Luokka:Vuoden 1948 yhdysvaltalaiset elokuvat Luokka:Film noir -elokuvat Luokka:Fritz Langin ohjaamat elokuvat Luokka:Yhdysvaltalaiset mustavalkoelokuvat
TJMod

TJMod (Trickjump Mod) on modifikaatio Wolfenstein: Enemy Territory -peliin. Modin kehityksessä tähdätään kohti optimaalista trickjump -kokemusta. == Ominaisuuksia == * Save/load. Pystyy tallentamaan paikan jossa oli. Ei turhia kävelyjä takaisin hypyn alkuun. * Ei respawnaikaa, spawnaa saman tien. * Näppäinpainallus -ikkuna, mistä näkee mitä näppäimiä pelaaja painaa. Kätevä esimerkiksi Spectaattorina. * Loputon stamina, jonka saa myös pois päältä. Ei tarvitse enää adrenaliini -piikkiä. * Nopeusmittari == Aiheesta muualla == * Trickjump.me, modifikaation kotisivut Luokka:Wolfenstein: Enemy Territoryn modit
Rationalisointi

Rationalisointi eli rationalisaatio voi tarkoittaa seuraavia asioita: * rationalisointi, järjellisen (rationaalisen) selityksen antaminen jollekin * rationalisointi, psykologinen mekanismi, jossa asiat selitetään oman edun mukaisesti * rationalisointi, liike-elämässä toimintojen tarkoituksenmukaistaminen
Iso-Britannia kesäolympialaisissa 1936

Ison-Britannian ja Pohjois-Irlannin yhdistynyt kuningaskunta osallistui nimellä Iso-Britannia Berliinin kesäolympialaisiin 1936 208 urheilijan joukkueella. Maa saavutti urheilulajeissa 13 mitalia, joista neljä oli kultaisia, seitsemän hopeisia ja kolme pronssisia. Kisojen mitalitilastossa Iso-Britannia sijoittui kymmenennelle sijalle. == Mitalistit == === Kultaa === * Miles Belleville, Christopher Boardman, Charles Leaf ja Leonard Martin ja Russell Harmer — Purjehdus, 6mR * Jack Beresford ja Leslie Southwood — Soutu, miesten kaksikko * Arthur Brown, Godfrey Rampling, Frederick Wolff ja William Roberts — Yleisurheilu, miesten 4x400 m viesti * Harold Whitlock — Yleisurheilu, miesten 50 km kävely === Hopeaa === * Alan Barrett, Thomas Bristow, Peter Jackson ja John Sturrock — Soutu, miesten nelikko * Arthur Brown — Yleisurheilu, miesten 400 m * Audrey Brown, Barbara Burke, Eileen Hiscock ja Violet Olney — Yleisurheilu, naisten 4x100 m viesti * David Dawney, Bryan Fowler, Humphrey Guiness ja William Hinde — Poolo, miehet * Donald Finlay — Yleisurheilu, miesten 110 m aitajuoksu * Ernest Harper — Yleisurheilu, miesten maraton * Dorothy Tyler — Yleisurheilu, naisten korkeushyppy === Pronssia === * Richard Fanshawe, Edward Howard-Vyse ja Alec Scott — Ratsastus, kenttäratsastuksen joukkuekilpailu * Harold Hill, Ernest Johnson, Charles King ja Ernest Mills — Pyöräily, miesten joukkuetakaa-ajo 4 000 m * Peter Scott — Purjehdus, Olympic Monotype -luokka == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Kesennuma

Kesennuma () on Japanin kaupunki Honshūn saarella Tōhokun alueella Miyagin prefektuurissa. Se sijaitsee Tyynenmeren rannikolla prefektuurin koillisosassa. Kaupunki kuuluu Sanrikun rannikkoalueeseen, joka on rikkonaista riasrannikkoa lukuisine niemineen ja lahtineen. Kaupunki on rakentunut Kesennumanlahdelle, jonka edustalla on Ōshiman saari. Pohjoisessa ja lännessä kaupunki rajautuu Iwaten prefektuuriin. Kesennumassa on 61 630 asukasta (syyskuussa 2020) ja sen pinta-ala on 332,44 neliökilometriä. == Historia == Kesennumanlahden länsirannalle rakentuneella kaupungilla on hyvä luonnonsatama, jonka ansiosta se on kehittynyt historiallisesti kalastussatamana ja markkinapaikkana. Edo-kaudella 1600–1800-luvuilla alue kuului Sendain daimiokuntaan. Kaupunkioikeudet osana Japanin nykyistä kunnallishallintoa Kesennuma sai vuonna 1953, kun Kesennuman maaseutukaupunkiin liitettiin Shishiorin maaseutukaupunki ja Matsuiwan kyläkunta. Kaupungin satama kärsi vahinkoja Chilen maanjäristyksen aiheuttamasta tsunamista vuonna 1960, minkä jälkeen sitä laajennettiin huomattavasti 1960-luvun lopulla. Kesennuma laajeni vuonna 2006, kun siihen liitettiin Karakuwan maaseutukaupunki, ja 2009, kun siihen yhdistettiin Motoyoshin maaseutukaupunki. Vuoden 2011 Tōhokun maanjäristyksessä ja tsunamissa kaupungin rannikkoalueet tuhoutuivat pahoin, kun 1 218 ihmistä sai surmansa ja 8 483 asuinrakennusta tuhoutui kokonaan. == Talous == Kesennuma on Miyagin prefektuurin tärkein kalastussatama, jonka vuosittainen saalis on yli kymmenen tonnia. Kaupungista kalastetaan etenkin tonnikalaa ja boniittia; muita saaliseläimiä ovat esimerkiksi saira (Cololabis saira), merikorvat ja merisiilit. Rannikolla harjoitetaan wakame-merilevän, merituppien ja Mizuhopecten yessoensis -kampasimpukoiden vesiviljelyä. Kaupunki tunnetaan myös hainevien kalastuksesta. Lisäksi kaupunkiin on sijoittunut koneteollisuutta. == Liikenne == Kesennumaa palvelee JR Higashi-Nihonin Ōfunato-linja. Kesennuma-linja on muutettu bussimetrolinjaksi. == Kulttuuri ja nähtävyydet == Osa Ōshiman saaresta ja kaupungin rannikkoalueesta kuuluu Sanriku-fukkōn puolikansallispuistoon. Ōshimalla kohoaa 235 metriä korkea Kamevuori, jolta on hyvä näköala. Karakuwan niemimaalla sijaitsee vuorostaan Ōgama-Hanzōn maisema-alue. == Ystävyyskaupungit == Kesennumalla on yksi sisarkaupunki ja kolme ystävyyskaupunkia: * Puntarenas, Costa Rica (sisarkaupunki) * Ichinoseki, Iwaten prefektuuri (ystävyyskaupunki) * Meguro, Tokion metropoli (ystävyyskaupunki) * Zhoushan, Kiinan kansantasavalta (ystävyyskaupunki) == Kuvia == Tiedosto:大理石海岸Dairiseki-kaigan - panoramio (1).jpg|Dairisekin rannikkoa Tiedosto:Damage of Tsunami in Kesennuma.JPG|Tsunamin aiheuttamaa tuhoa Kesennumassa Tiedosto:Kesennuma in 1930s.jpg|Kesennuma 1930-luvulla Tiedosto:Kesennuma Station.png|Kesennuman rautatieasema Tiedosto:Kesennuma city center area Aerial photograph.1977.jpg|Kesennuman kantakaupunki vuoden 1977 ilmakuvassa == Lähteet == == Aiheesta muualla == * Kaupungin internetsivut Luokka:Miyagin prefektuurin kaupungit
Seksiä, valheita ja videonauhaa

Seksiä, valheita ja videonauhaa () on yhdysvaltalaisen Steven Soderberghin esikoisohjaus, joka voitti vuonna 1989 Cannesin elokuvajuhlilla Kultaisen palmun. James Spader palkittiin parhaana näyttelijänä. Elokuva kertoo miehestä, joka kuvaa videolle seksuaalisuudestaan kertovia naisia. Ennen pitkää hän alkaa vaikuttaa tutun avioparin suhteeseen. Seksiä, valheita ja videonauhaa vaikutti merkittävästi independent-elokuvaan 1990-luvun alussa. Vuonna 2006 se valittiin säilytettäväksi Yhdysvaltain Kongressin kirjaston National Film Registryssä.Complete National Film Registry Listing, National Film Preservation Board, Library of Congress. Viitattu 13.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. ==Näyttelijät== ==Lähteet== == Aiheesta muualla == * * Luokka:Vuoden 1989 yhdysvaltalaiset elokuvat Luokka:Yhdysvaltalaiset draamaelokuvat Luokka:Steven Soderberghin ohjaamat elokuvat Luokka:Kultainen palmu -palkitut elokuvat
Salhojankadun Pub

Salhojankadun Pub on tamperelainen olutravintola. Se sijaitsee Tammelan kaupunginosassa Salhojankadun varrella. Ravintola on perustettu vuonna 1969, ja sen sisustus on edelleen pääosin alkuperäinen. Vuonna 1972 liikkeen perällä sijainnut keittiö purettiin ja sen tilalle tuli biljardinurkkaus.Ylinen, Pasi: Suomen vanhin brittiläinen pub juhlii Tammelassa 29.11.2009. Tammelaan.info. Viitattu 9.1.2011. Salhojankadun Pub on Suomen vanhin edelleen toimiva brittityylinen pubi. Vuonna 1995 se sai Vuoden Olutravintola -palkinnon. ==Lähteet== == Aiheesta muualla == * Pubin sivut Luokka:Ravintolat Tampereella Luokka:Tammela (Tampere)
Todd Storz

Robert ”Todd” Storz (8. toukokuuta 1924 Omaha, Nebraska - 13\. huhtikuuta 1964) oli yhdysvaltalainen radioasemanomistaja, jota pidetään yleisesti top 40 -ohjelmaformaatin luojana. Storz osti yhdessä isänsä kanssa omahalaisen KOWH- radioaseman vuonna 1949. Radiotoimintaa ei tuohon aikaan pidetty taloudellisesti kannattavana liiketoimintana, johtuen ennen kaikkea television mukaantulosta kilpailuun mainostajista. Storz muokkasi aseman ohjelmistoa siten, että perinteisen ohjelmatarjonnan sijasta se alkoi keskittyä suosituimpiin hittikappaleisiin, joita soitettiin päivän aikana toistuvasti. Vastoin monien odotuksia uusi formaatti toimi, ja KOWH:n kuuntelijaosuus nousi aikaisemmasta neljästä prosentista neljäänkymmeneenviiteen vuoden 1951 loppuun mennessä. 1950-luvun puoleenväliin mennessä Storz oli hankkinut omistukseensa radioasemia muun muassa Kansas Citystä, New Orleansista, Minneapolisista ja Miamista. Nopeasti yleistyneellä TOP 40 -formaatilla oli suuri merkitys artistien kuten Elvis Presley suosioon. Storz kuoli sairauskohtaukseen 39-vuotiaana vuonna 1964. Hänet nimetiin National Association of Broadcasters Hall of Fameen vuonna 1987. ==Lähteet== Luokka:Radio Luokka:Yhdysvaltalaiset yrittäjät Luokka:Vuonna 1924 syntyneet Luokka:Vuonna 1964 kuolleet
Musta narsissi

Musta narsissi (Black Narcissus) on Emeric Pressburgerin ja Michael Powellin ohjaama brittiläinen elokuva vuodelta 1947. Se perustuu Rumer Goddenin samannimiseen romaaniin. Se on Himalajalla sijaitsevaan anglikaaniseen nunnaluostariin ja lähetysasemalle sijoittuva psykologinen draama. Sitä pidettiin yhtenä ilmestymisaikansa eroottisimmista brittiläisistä elokuvista. Mustan narsissin kuvaajalle Jack Cardiffille myönnettiin siitä parhaan kuvauksen Oscar-palkinto. Musta narsissi valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == Luokka:Vuoden 1947 brittiläiset elokuvat Luokka:Brittiläiset romaaneihin perustuvat elokuvat Luokka:Michael Powellin ohjaamat elokuvat Luokka:Emeric Pressburgerin ohjaamat elokuvat Luokka:Brittiläiset draamaelokuvat Luokka:Parhaan kuvauksen Oscar-palkinnon saaneet elokuvat Luokka:Brittiläiset eroottiset elokuvat Luokka:Elokuvat koulusta ja koulutuksesta
Tom Friendly

Tom Friendly on kuvitteellinen hahmo televisiosarjassa Lost. Hahmoa esittää M. C. Gainey. == Taustaa == Jakson Toinen nainen takaumassa näytetään Tom kolme vuotta ennen Oceanic Airlinesin lennon 815 onnettomuutta. Tomilla on vilkas keskustelu Julietin kanssa. Hän mainitsee Julietin olevan kärsivällinen terapeutti Harper Stanhopea vastaan. Jakson Äitiysloma takaumassa Tom valvoo Ethanin edistymistä Lääkäkintäasemalla ja kritisoi tätä Clairen kidnappauksesta ennen ”listan” tekoa. Ensimmäisen kerran Tom nähdään ensimmäisen tuotantokauden finaalissa valepartaa käyttävänä miehenä. Hän saapuu veneellä Michaelin, Waltin, Sawyerin ja Jinin lautan luo ja kidnappaa Waltin tovereidensa avulla sekä räjäyttää lautan. Seuraavan kerran Tom nähdään kun Michael lähtee etsimään Waltia, ja Tom saa Michaelin kiinni. Matkalla valekylään Tom kohtaa Jackin ja selittää tälle rajoista sekä vaatii tätä ja ryhmäänsä luovuttamaan aseensa. Michael määrätään tuomaan listassa olevat henkilöt Toisten luo. Jaksossa Yhdessä elää, yksin kuolee Tomin nimi ja ulkomuoto paljastetaan. Michaelin tuotua Jackin, Katen, Sawyerin ja Hurleyn väijytyspisteelle, Tom tainnuttaa ja vie heidät naapurisaarelle. Vain Hurley päästetään menemään. Kolmannella tuotantokaudella Tom on aktiivisesti mukana Benin valvojana. Hänet mustamaalataan Sawyerin ja Katen paosta. Tom alkaa epäillä Julietia juonittelusta Beniä vastaan. Neljännen kauden takaumassa Tom kohtaa Michaelin Manhattanilla. Tom kertoo Michaelille, ettei saari anna Michaelin kuolla ennen kuin tämä on suorittanut tehtävänsä. Tom neuvoo Michaelia työskentelemään Benille ja värvää tämän vakoojaksi Kahana-laivalle. Michaelin saavuttua satamaan Tom antaa Michaelille räjähteen ja käskee odottamaan päivän tai kaksi ennen kuin räjäyttää räjähteen laivalla. Hänen myös paljastettiin olevan homoseksuaali. Palattuaan saarelle Tomin nähdään pelaavan jalkapalloa Jackin kanssa parakeilla. Toisten lähdettyä parakeilta Tom järkyttyy kun Ben aikoo viedä Locken Jacobin luo. Palattuaan mökiltä Ben käskee Tomia kymmenen muun kanssa menemään rannalle hakemaan raskaana olevat naiset selviytyneiden leiristä. Selviytyjät virittävät ansan, jossa kuolee seitsemän Toista. Tom onnistuu ottamaan Sayidin, Bernardin sekä Jinin kiinni ja vangitsee nämä. Ben käskee Tomia tappamaan heidät. Tom ampuu kolmesti maahan hämätäkseen Jackiä. Jälkeenpäin Tom ilmaisee katumuksensa siitä, ettei hän tappanut panttivankeja kostoksi. Hurley pelastaa panttivangit Sawyerin ja Julietin kanssa. Tom antautuu, mutta Sawyer ampuu Tomin kostoksi Waltin kidnappaamisesta. Juliet hautaa Tomin viidakkoon muiden Toisten viereen. Luokka:Lostin hahmot
Telakka (tietokone)

Telakka tai telakointiasema on tietokoneiden oheislaite, joka liitetään kannettavaan tietokoneeseen. Telakassa on kaikki liittimet (USB, DVI jne), joita tarvitaan esimerkiksi erillisen näytön, tulostimien tai tietokoneen muiden oheislaitteiden kanssa, sekä virransyöttö tietokoneelle. Eri lisälaitteiden kaapeleita ei siis tarvitse liittää itse kannettavan tietokoneen liittimiin, ja kannettava tietokone saadaan irrotettua telakasta ja vietyä paikasta toiseen ilman aikaa vievää liittimien kytkemistä ja irrottamista. Pelikonsoleista Nintendo Switch käyttää konseptia. ==Lähteet== == Aiheesta muualla == Luokka:Kannettavat tietokoneet Luokka:Oheislaitteet
Lee Cheol-ha

Lee Cheol-ha (; s. 12. syyskuuta 1970, Soul) on eteläkorealainen elokuvaohjaaja ja käsikirjoittaja. Lee teki töitä televisiomainosten tuottajana vuoteen 1999 asti, jonka jälkeen hän opiskeli San Franciscossa, Kaliforniassa Academy of Art Universityssa joka on yksityinen korkeakoulu. Sen jälkeen häntä pyydettiin ohjaamaan korealaisen poikabändin musiikkivideota. Kun hän sai lisää tarjouksia musiikkivideoiden ohjauksista hän perusti oman H Films -tuotantoyhtiön. Ensimmäisen elokuvahjauksensa, Love Me Not, hän teki vuonna 2006. == Filmografia == * Okay Madam (2020) * I Eat, Therefore I Am (2015) * Hello?! Orchestra (2013) * The Haunted House Projects (2010) * Story of Wine (2008) * Love Me Not (2006) Lähde: Viitattu 14.8.2021. == Lähteet == == Aiheesta muualla == * * * Luokka:Eteläkorealaiset elokuvaohjaajat Luokka:Vuonna 1970 syntyneet Luokka:Elävät henkilöt
Autere

Autere voi tarkoittaa seuraavia: * autere, auer, päivänsavu eli aurinkousva, ilmassa esiintyvää sameutta * Autere, sukunimenä: ** Ella Autere (s. 2000), suomalainen lentopalloilija ** Emil Autere (1890–1944), suomalainen näyttelijä ja Suomen Kansallisteatterin taloudenhoitaja ** Hannes Autere (1888–1967), suomalainen kuvanveistäjä ** Olga Autere (1873–1952), suomalainen kotitalousneuvoja ** Oskari Autere (1881–1928), suomalainen tilastotieteilijä ja pankinjohtaja ** Paavo Autere (1889−1975), suomalainen päätoimittaja ** Sulo Autere (1892–1949), suomalainen näyttelijä ** Tenho Autere (1911–1972), suomalainen juristi ja esittelijäneuvos ** Terttu Autere (s. 1941), suomalainen kirjailija
Oikeusvaikutus

Oikeusvaikutus eli oikeusseuraamus eli oikeusseuraus tarkoittaa oikeudellisen ratkaisun teosta koituvia, oikeussäännösten määräämiä, usein kielteisiä seurauksia, kuten esimerkiksi korvausta tai rangaistusta. Ratkaisun tekijä ottaa huomioon oikeusjutussa toteennäytetyt tosiasiat ja valitsee niiden perusteella sovellettavat oikeussäännökset. Ne saattavat jättää päättäjälle paljonkin harkinnan varaa hänen valitessaan konkreettisia oikeusvaikutuksia.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palstat 566–567 Yksityisoikeudessa velvoitteen täyttämättä jättämisen seuraamukseen liittyy pakkotäytäntöönpanotoimet eli velvoitteiden tehosteet, joita voidaan käyttää myös yksipuolisissa velkasuhteissa. Keskeisimpiä tehosteita ovat hinnanalennus, luontoissuoritus, menettämisseuraamus, pidättämisoikeus, sopimuksen purku, sopimussakko ja vahingonkorvaus.Encyclopædia iuridica fennica, osa I palsta 1005 Rikosoikeudessa oikeusvaikutuksia ovat rangaistukset ja turvaamistoimet, kuten esimerkiksi eristäminen pakkolaitokseen, konfiskaatio ja moottoriajoneuvon kuljettajalle määrätty ajokielto.Encyclopædia iuridica fennica, osa IV palsta 592 Hallinto- oikeudellisia seuraamuksia ovat esimerkiksi rikemaksu, seuraamusmaksu, julkinen huomautus tai varoitus. ==Lähteet== Luokka:Oikeustiede
Sofja Perovskaja

Sofja Lvovna Perovskaja (; 13. syyskuuta (J: 1. syyskuuta) 1853 Pietari Venäjä – 15. huhtikuuta (J: 3. huhtikuuta) 1881 Pietari, Venäjä) oli venäläinen vallankumouksellinen ja narodnikki. Hän osallistui Aleksanteri II:n murhan suunnitteluun ja hänet tuomittiin kuolemaan. == Elämä == Sofja Perovskaja oli Pietarin kuvernöörinä toimineen Lev Nikolajevitš Perovskin tytär. Vuonna 1869 hän opiskeli Alartšinskin naistenkursseilla, vuonna 1870 lähti pois kotoa ja vuosina 1871–72 toimi niin sanotussa Tšaikovskin ryhmässä. Hän osallistui narodnikkien toimintaan Pietarissa ja maaseudulla. Tammikuussa 1874 Perovskaja pidätettiin mutta laskettiin sitten isänsä takuita vastaan vapaaksi. Tämän jälkeen hän asui äitinsä luona Krimillä. Heinäkuussa 1877 Perovskaja palasi Pietariin osallistuakseen niin sanottun 193:n oikeudenkäyntiin, jossa hänet vapautettiin syytteistä. Kesällä 1878 hänet karkotettiin Aunuksen kuvernementtiin, mutta matkalla hän pakeni. Tämän jälkeen Perovskaja liittyi Zemlja i volja -järjestöön ja sen hajottua kesällä 1879 Narodnaja voljaan. Sen toimeenpanevan komitean jäsenenä hän osallistui Aleksanteri II:n murhayritysten valmisteluun. Keisarin kuolemaan johtaneen attentaatin olivat suunnitelleen Perovskaja ja hänen aiemmin pidätetty aviomiehensä Andrei Željabov. Murhan jälkeen Sofja Perovskaja vangittiin, tuomittiin kuolemaan ja hirtettiin Pietarissa Semjonovskin kentällä. Hän oli ensimmäinen Venäjällä valtiorikoksesta teloitettu nainen. Vuosina 1918–1991 Perovskajan nimeä kantoi Pietarissa Pieni Tallikatu (ven. Malaja Konjušennaja). == Lähteet == ==Aiheesta muualla== * Mika Perkiömäki, Kaikkien vallankumouksellisten äiti: Sofja Perovskaja venäläisessä kaunokirjallisuudessa, Ajan kohina 2017 Luokka:Narodnikit Luokka:Venäläiset terroristit Luokka:Venäläiset teloitetut Luokka:Vuonna 1853 syntyneet Luokka:Vuonna 1881 kuolleet
Rintaro

Rintaro (, s. 22. tammikuuta 1941https://myanimelist.net/people/7305/Rintaro, Tokio, oikealta nimeltään Shigeyuki Hayashi ) on japanilainen anime-ohjaaja. Rintaro on yksi animaatiostudio Madhousen perustajajäsenistä. Hänen ohjaamansa televisiosarjat Galaxy Express 999 ja Captain Harlock perustuvat Leiji Matsumoton mangoihin. Rintaron taiteilijanimi kirjoitetaan joskus virheellisesti muodoissa Rin Taro tai Taro Rin.https://www.animenewsnetwork.com/encyclopedia/people.php?id=2617 == Elokuvia == * Neo Tokyo - Labyrinth Tales, 1987 * Metropolis, 2001 * Yona Yona Penguin, 2009 (tuotannossa) == Televisiosarjoja == * Astro Boy, 1963 * Mūmin, 1969 * Shin Moomin, 1972 * Arrow Emblem: Hawk of the Grand Prix, 1977 * Jetter Mars, 1977 * Space Pirate Captain Harlock, 1978 * Galaxy Express 999, 1979 * Dragon Quest, 1989 * Doomed Megapolis, 1991 * Final Fantasy - Legend of the Crystals, 1994 == Lähteet == == Aiheesta muualla == * Luokka:Japanilaiset animaattorit Luokka:Animeohjaajat Luokka:Japanilaiset elokuvaohjaajat Luokka:Vuonna 1941 syntyneet Luokka:Elävät henkilöt
Vitali Proškin

Vitali Vasiljevitš Proškin (; s. 8. toukokuuta 1976 Elektrostal, Venäjän SFNT, Neuvostoliitto) on venäläinen entinen jääkiekkoilija. Hänen pelipaikkansa oli puolustaja. Hän pelasi viimeiset ottelunsa Salavat Julajev Ufa -jääkiekkoseurassa kaudella 2013–2014. Proškin oli voittamassa Venäjän jääkiekkomaajoukkueessa MM-kultaa vuoden 2009 MM-kisoissa. == Saavutukset == *Venäjän mestaruus: 2000, 2006, 2007 *Euroopan Mestarien Cup: 2007 (Ak Bars Kazan) *Jääkiekon maailmanmestaruus 2009 ==Lähteet== * Luokka:Venäläiset jääkiekkoilijat Luokka:Jääkiekon maailmanmestarit Luokka:Vuonna 1976 syntyneet Luokka:Elävät henkilöt